GFPT โบรกแนะซื้อเป้า18.50 บ. ลุ้นกำไร Q3 นิวไฮรอบ 9 ปี รับราคา-ปริมาณส่งออกไก่พุ่ง
GFPT โบรกแนะซื้อเป้า18.50 บาท จับตากำไรไตรมาส 3/65 นิวไฮในรอบ 9 ปี แตะ 605 ล้านบาท รับราคา-ปริมาณส่งออกไก่พุ่ง คาดดันงบไตรมาส 4 เด่นต่อเนื่อง
GFPT โบรกแนะซื้อเป้า18.50 บาท จับตากำไรไตรมาส 3/65 นิวไฮในรอบ 9 ปี แตะ 605 ล้านบาท รับราคา-ปริมาณส่งออกไก่พุ่ง คาดดันงบไตรมาส 4 เด่นต่อเนื่อง
19 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (19 ต.ค.65) มีมุมมองบวกต่อ บริษัท จีเอฟพีที จำกัด (มหาชน) หรือ GFPT คาดกำไรสุทธิจะสูงสุดในรอบ 9 ปีในช่วงไตรมาส 3/65 นี้ โดยคาดว่ากำไรอยู่ที่ 605 ล้านบาท ซึ่งฟื้นตัวจากขาดทุนในไตรมาส 3/64 และเติบโต 32% เมื่อเทียบไตรมาสก่อนหน้า
เนื่องจากการเติบโตทั้งยอดขายและอัตรากำไรขั้นต้น เพราะการเพิ่มทุกปัจจัยทั้งราคาไก่, โครงไก่, ไก่ส่งออก ปริมาณไก่ส่งออก และอาหารสัตว์ ของบริษัทย่อยคือ GFN เพิ่มขึ้น เทียบช่วงเดียวกันของปีก่อน และเทียบไตรมาสก่อนหน้าจากส่งออกเพิ่มขึ้น ชดเชย McKey ที่อ่อนตัว เมื่อเทียบช่วงเดียวกันของปีก่อน และเทียบไตรมาสก่อนหน้าเพราะมีค่าใช้จ่ายของโรงงานใหม่
สำหรับไตรมาส 4/65 คาดกำไรสุทธิ 483 ล้านบาท ฟื้นตัวเทียบกับช่วงเดียวกันของปีก่อน แต่ลดลง 20% เมื่อเทียบไตรมาสก่อนหน้า เกิดจากแนวโน้มอ่อนตัว 20% จากไตรมาสก่อนหน้าของราคาโครงไก่ อย่างไรก็ตามราคาไก่ผ่านจุดสูงสุดไปแล้วเมื่อกลางปี 65 และปริมาณส่งออกลดเมื่อเทียบไตรมาสก่อนหน้าตามฤดูกาล
ทั้งนี้ คาดว่าการส่งออกไก่ยังมี sentiment ดีทั้งตลาดเดิม (ยุโรป-ญี่ปุ่น-จีน) และตลาดใหม่ (โดยเฉพาะซาอุฯ) แนะนำซื้อราคาเป้าหมาย 18.50 บาท เพราะกำไรยังเติบโต เทียบช่วงเดียวกันของปีก่อนจนถึงไตรมาส 2/66